钦定古今图书集成/明伦汇编/官常典/第119卷 > 孔安国
## 钦定古今图书集成/明伦汇编/官常典/第119卷 > 孔安国

按《晋书孔愉传》：“愉子安国，字安国，年小，诸兄三十馀
岁。群从诸兄并乏才名，以富彊自立，唯安国与汪少
厉孤贫之操。汪既以直亮称，安国亦以儒素显。孝武
帝时，甚蒙礼遇，仕历侍中、太常。及帝崩，安国形素。”
瘦，服衰绖，涕泗竟日，见者以为真孝。再为会稽内史，
领军将军。安帝隆安中，下诏曰：“领军将军孔安国贞
慎清正，出内播誉，可以本官领东海王师。必能导达
津梁，依仁游艺。”后历尚书左右仆射。义熙四年卒，赠
左光禄大夫。